Diari Oficial de la Generalitat Valenciana


Sumari del DOGV 3090, del 01-10-1997 (1997/10810)

ACORD de 30 de juliol de 1997, del Govern Valencià, pel qual s'autoritza ajustaments en l'annex de transferències de capital del programa 722.10 «Ordenació i promoció industrial i energètica», que implica la minoració de la línia nominativa «Conveni amb l'Ajuntament d'Alacant i Iberdrola», i una transferència de 2.000.000 de pessetes des d'aquest capítol de despeses al capítol IV «Transferències corrents», tot això per tal d'incloure-hi dues noves línies de subvenció que donen cobertura a la subscripció de determinats convenis de col·laboració.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/10190


Organisme emissor
:   Conselleria d'Economia, Hisenda i Administració Pública

Tipus de document
:   Acord

3227 ACORD de 30 de juliol de 1997, del Govern Valencià, pel qual s'autoritza ajustaments en l'annex de transferències de capital del programa 722.10 «Ordenació i promoció industrial i energètica», que implica la minoració de la línia nominativa «Conveni amb l'Ajuntament d'Alacant i Iberdrola», i una transferència de 2.000.000 de pessetes des d'aquest capítol de despeses al capítol IV «Transferències corrents», tot això per tal d'incloure-hi dues noves línies de subvenció que donen cobertura a la subscripció de determinats convenis de col·laboració. [97/X10437]
  
El Govern Valencià, en la reunió del dia 30 de juliol de 1997, adoptà l'acord següent:
  
La Conselleria d'Ocupació, Indústria i Comerç, en el marc de les actuacions que ha de realitzar per a complir els objectius del programa 722.10 «Ordenació i promoció industrial i energètica», ha previst subscriure els convenis següents:
  
- Amb l'Ajuntament de Vilafamés, per a contribuir al finançament d'obres de modernització i urbanització de la zona industrial del terme municipal, amb una aportació per part de la Generalitat Valenciana de 67.537.884 de pessetes, per a això cal habilitar una línia en l'annex de transferències de capital del programa.
  
- Amb la Fundació per a la Protecció del Patrimoni Històric i Industrial de Sagunt, per a col·laborar en les seues despeses de funcionament i en les activitats de promoció, conservació i difusió del patrimoni tècnic i industrial en aquest municipi, conveni que preveu una aportació per part de la Generalitat Valenciana de 2.000.000 de pessetes.
  
Atès això, i la possibilitat de minorar la dotació prevista en la línia «Conveni amb l'Ajuntament d'Alacant i Iberdrola, SA» per al suport financer al projecte d'electrificació de l'illa de Tabarca, atès que dificultats tècniques, físiques i mediambientals obliguen a replantejar el període d'execució del projecte, per això el projecte de conveni que s'ha de subscriure en aquest exercici preveu únicament una aportació de 28,3 milions de pessetes, i en virtut del que disposen els articles 18 i 19 de la Llei 4/1996, de 30 de desembre, de Pressupostos de la Generalitat Valenciana per a 1997, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar una minoració de crèdit en l'aplicació 63.77.956.83.0 per import de 2.000.000 de pessetes.
  
Segon
  
Autoritzar un augment de crèdit en l'aplicació 72.94.307.43.0 per import de 2.000.000 de pessetes.
  
Tercer
  
Autoritzar la minoració i conseqüent desafectació de 15.986.609 de pessetes en la dotació de la línia de subvenció nominativa 2042 «Conveni amb l'Ajuntament d'Alacant i Iberdrola, SA» de l'annex de transferències de capital del programa 722.10 «Ordenació i Promoció Industrial i Energètica», que queda modificada com a continuació es detalla:
  
Quart
  
Autoritzar la inclusió en els annexos de transferències corrents i de capital del programa 722.10 «Ordenació i Promoció Industrial i Energètica», de les línies de subvenció amb les dades descriptives i pels imports que es detallen en l'annex d'aquesta resolució, i que tenen per objecte donar cobertura a la subscripció de convenis.
  
Annex
  
A) Annex de transferències corrents, programa 772.10
  
Denominació: conveni amb la Fundació per la Protecció del Patrimoni Històric Industrial de Sagunt.
  
Import: 2.000.000 de pessetes.
  
Beneficiària: Fundació per la Protecció del Patrimoni Històric Industrial de Sagunt.
  
Normativa reguladora: conveni.
  
Descripció i finalitats: Contribuir al finançament de les despeses de funcionament de la Fundació.
  
Tipus: Nominativa.
  
Fons propis: 2.000.000 de pessetes.
  
B) Annex de transferències de capital, programa 772.10
  
Denominació: conveni amb l'Ajuntament de Vilafamés.
  
Import: 08.773.339 de pessetes.
  
Beneficiari: Ajuntament de Vilafamés.
  
Normativa reguladora: conveni.
  
Descripció i finalitats: Contribuir al finançament de les obres de modernització i urbanització de la zona industrial de Vilafamés.
  
Tipus: Nominativa.
  
Fons propis: 56.554.526 de pessetes.
  
València, 30 de juliol de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO